Il-film li dderieġa Mario Philip Azzopardi Time Tremors fil-Kanada s-sena li għaddiet kien innominat għal Emmy Award mill-Akkademja Internazzjonali għat-Televiżjoni l-Arti u x-Xjenza. Mario Philip Azzopardi huwa direttur u produttur Malti li dan l-aħħar kiteb u dderieġa produzzjonijiet f’Malta fosthom Jien Inħobb Inti Tħobb. Fil-preżent huwa qiegħed f’pajjiżna biex jipproduċi Staġun Teatru Malti fit-Teatru Manoel u dderieġa spettaklu msejjes fuq Mikiel Anton Vassalli fit-Teatru Manoel li se jittella’ f’April 2014.